Clifford Geertz - Vikipeedia, vaba entsüklopeedia

# Clifford Geertz

### Allikas: Vikipeedia

Clifford James Geertz (23. augustil 1926 San Francisco – 30. oktoober 2006) oli ameerika antropoloog.

Geertz teenis Teises maailmasõjas USA mereväes. Peale seda õppis ta Antioch College'is Ohios ja Harvardi ülikoolis. Ta töötas mitmetes koolides enne Chicago ülikooli antropoloogia õppetooli juurde asumist aastateks 1960-1970. Aastast 1970 oli ta Princetonis, New Jerseys asuva kõrgkooli Institute for Advanced Study sotsiaalteaduste professor, kust jäi aastal 2000 pensionile emeriitprofessorina.

Ta oli sümbolilise ja interpretatiivse antropoloogia esindaja. Sümboliline antropoloogia asetab tähelepanu sümbolite kui tegevuse juhi rollile ühiskonnas. Geertzi arvates on kultuur sümbolilises vormis väljendatud päritud mõistete süsteem, mille abil inimesed suhtlevad, põlistavad ja arendavad oma teadmist ja suhtumist elusse. Kultuuri funktsiooniks on omistada maailmale tähendus ja muuta see mõistetavaks. Antropoloogi rolliks on püüda, mööndes täieliku edu võimatust, iga kultuuri juhtivaid sümboleid tõlgendada.

Kaasantropoloogidele suunatud, Indoneesias ja Marokos tehtud välitöödel põhinevate teoste kõrval on ta kirjutanud ka mitmeid laiemale publikule suunatud esseekogumikke. Geertzi kirjutised on isiku- ja kunstipärased, kasutades pigem näiteid ja metafoore kui lihtsat kirjeldust.

## [redigeeri] Teoseid

- The Interpretation of Cultures. (Basic Books 2000) ISBN 0465097197
- Local Knowledge. (Basic Books 2000) ISBN 0465041620 eesti keeles "Omakandi tarkus: esseid tõlgendavast antropoloogiast" (tõlkinud Triinu Pakk-Allmann, Tallinn: Varrak, 2003)

- HyperGeertz@WorldCatalogue

Välja otsitud andmebaasist "http://et.wikipedia.org../../../c/l/i/Clifford_Geertz_6448.html"

Kategooriad: Antropoloogid | Sündinud 1926 | Surnud 2006

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Bahasa Indonesia
- Deutsch
- Ελληνικά
- English
- Español
- Français
- Italiano
- עברית
- Nederlands
- 日本語
- Polski
- Português
- Slovenčina
- Tiếng Việt
- 中文